Службен гласник на општина Босилово“бр.50

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

 Р Е Ш Е Н И Е

За прогласување на Актот бр.08-273/1 за основање на Јавна општинска установа за деца –Детска градинка „Среќни насмевки“ во с.Босилово-општина Босилов,донесен на пеесеттата седница на Советот на општина Босилово,одржана на ден 18.02.2021 година.

Бр.09-277/1 Општина Босилово

18.02.2021 година Градоначалник,

Б о с и л о в о Зоран Зимбаков с.р.

Врз основа на член 109 став 1 од Законот за заштита на децата („Службен весник на Република Македонија“ 23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18 и 198/18 и „Службен весник на Република Северна Македонија“ бр. 104/19, 146/19 и 275/19) и Одлуката за основање на Јавна општинска установа за деца - детска градинка “Среќни насмевки “ с.Босилово , Општина Босилово број 08-230/1 од 10.02. 2021 година,Советот на Општина на Босилово на седницата одржаната на ден 18.02.2021 година, донесе:

**АКТ ЗА ОСНОВАЊЕ**

**на Јавна општинска установа за деца - детска градинка**

**“Среќни насмевки “ с.Босилово Општина Босилово**

**I. НАЗИВ, ОДНОСНО ИМЕ НА ОСНОВАЧОТ**

**Член 1**

Се основа Јавна општинска установа за деца - детска градинка “Среќни насмевки “ с.Босилово Општина Босилово

 Основач на Јавната општинска установа за деца - детска градинка “Среќни насмевки “с.Босилово Општина Босилово е Општина Босилово со седиште во с.Босилово.

**II. НАЗИВ, ОДНОСНО ИМЕ НА ФИРМАТА НА УСТАНОВАТА И СЕДИШТЕ НА УСТАНОВАТА ЗА ДЕЦА**

**Член 2**

 Називот на Јавната установа гласи: Јавна општинска установа за деца - детска градинка “Среќни насмевки “с.Босилово Општина Босилово во понатамошниот текст: детска градинка).

Скратен назив на Детската градинка е: ЈОУДГ “Среќни насмевки“ с.Босилово Општина Босилово

 Седиштето на детска градинка е во с.Босилово Општина Босилово

**III. ВИД НА ДЕЈНОСТА НА УСТАНОВАТА ЗА ДЕЦА**

**Член 3**

 Дејноста на детската градинка е: Згрижување и воспитание на деца од предучилишна возраст која се организира за згрижување, престој, нега, исхрана, воспитно-образовни, спортско - рекреативни, културно-забавни активности, мерки и активности за подобрување и зачувување на здравјето и за поттикнување на интелектуалниот, емоционалниот, физичкиот, менталниот и социјалниот развој на детето до 6(шест) години живот, односно до вклучување во основното образование.

***Шифра на дејност:***

***88.91 –* Дејности на дневна,социјална заштита на деца**

Согласно националната класификација на дејности Јавната општинска установа за деца - детска градинка “Среќни насмевки “ с.Босилово Општина Босилово ќе ја врши претежната дејност 88.91 утврдена во НКД како Дејност на дневна социјална заштита на деца.

Дејноста во детската градинка ќе се остварува согласно Програмата за рано учење и развој („Службен весник на РМ бр.46/14)

**IV. СРЕДСТВА ЗА ОСНОВАЊЕ И ПОЧЕТОК СО РАБОТА НА УСТАНОВАТА ЗА ДЕЦА И НАЧИН НА ОБЕЗБЕДУВАЊЕ НА СРЕДСТВА**

**Член 4**

Средствата за непречено и нормално функционирање, односно за вршење на дејноста на детската градинка ќе се обезбедат во буџетот на Општина Босилово од Буџетот на Република Северна Македонија преку блок дотации, од надоместокот на корисниците на услугата, донации и други извори на финансирање согласно закон.

**Член 5**

 Средства за основање и почеток со работа на установа за деца се обезбедени од (од Буџетот на Република Северна Македонија ) и Општина Босилово и за опрема од Буџетот на Република Северна Македонија и Општина Босилово.

**V. ВРЕМЕ ЗА КОЕ УСТАНОВАТА СЕ ОСНОВА**

**Член 6**

 Детската градинка се основа на неопределено време.

**VI. ПРАВА И ОБВРСКИ НА ОСНОВАЧОТ ВО ПОГЛЕД НА ВРШЕЊЕТО НА ДЕЈНОСТА И МЕЃУСЕБНИ ПРАВА И ОБВРСКИ НА УСТАНОВА ЗА ДЕЦА И ОСНОВАЧОТ**

**Член 7**

Основачот на детската градинка ги има сите права и обврски кои произлегуваат од Законот и други прописи.

**Член 8**

 Меѓусебните права и обврски меѓу детската градинка и основачот се уредува со посебен договор, кој го склучуваат директорот на детската градинка и градоначалникот на Oпштина Босилово.

**VII. УПРАВУВАЊЕ СО УСТАНОВАТА ЗА ДЕЦА**

**Член 9**

Орган на управување во детската градинка е Управниот одбор .

Управниот одбор го сочинуваат 7 члена и тоа: тројца претставници од основачот, еден претставник од детската градинка, двајца претставници од родителите на децата и еден претставник од Министерството за труд и социјална политика Скопје.

 Претставниците на основачот на детската градинка ги именува и разрешува Советот на Општина Босилово

Претставникот на детската градинка го предлага стручниот совет на детската градинка врз основа на стручност и компетентност, а го избира и разрешува основачот по постапка пропишана со статутот на детската градинка.

Претставниците од родителите на децата ги предлага Советот на родители, а ги именува и разрешува основачот по постапка пропишана со статутот на установата.

 Претставникот на министерството го предлага министерот, а го именува и разрешува основачот.

 Членовите на управниот одбор се именуваат за период од четири години.

 **VIII. ПРАВА И ОБВРСКИ НА УСТАНОВАТА ЗА ДЕЦА ВО ПРАВНИОТ ПРОМЕТ**

**Член 10**

Детската градинка има својство на правно лице кое ќе го стекне со упис во Централниот регистар на Република Северна Македонија.

Во правниот промет со трети лица истапува во свое име и за своја сметка во рамките на дејноста која е запишана во Централниот регистар на Република Северна Македонија .

 За обврските преземени во свое име и за своја сметка детската градинка одговара со целиот свој имот .

**Член 11**

 Лицето Мариче Кармазичева се именува за вршител на должноста директор, кое е овластено според насоките на основачот да ги извршува подготовките за почеток на работа на установата. Вршителот на должноста ги има сите права и должности на директор и може да ја врши должноста до именување на директор, а најдолго шест месеци од денот на неговото именување.

**Член 12**

 Работниците кои ќе засноваат работен однос со детската градинка своите права и обврски ги остваруваат во согласност со закон и колективен договор.

**Член 13**

 Детската градинка ќе може за обезбедување на потребите на својата дејност да склучува договори со правни и физички лица.

**IX. РОК ЗА ДОНЕСУВАЊЕ НА СТАТУТОТ**

**Член 14**

Формирањето на управниот одбор, донесувањето на Статутот ќе се изврши во рок од шеесет дена од денот на уписот во Централниот регистар на Република Северна Македонија.

**Член 15**

Овој Акт влегува во сила со денот на неговото донесување, а ќе се објави во службен гласник на Општина Босилово

|  |  |  |
| --- | --- | --- |
| Бр.08273/1СоветнаопштинаБосилово18.02.2021 година Претседател,Б о с и л о в о Ѓорѓи Аризанов с.р. |  |  **ПРЕТСЕДАТЕЛ,** **Ѓорги Аризанов**  |

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

 Р Е Ш Е Н И Е

За прогласување на Oдлуката бр.08-274/1 за поднесување на барање за донесување на решение за вршење на дејност и отпочнување со работа на Јавна општинска установа за деца –Детска градинка „Среќни насмевки“ во с.Босилово-општина Босилов,донесена на пеесеттата седница на Советот на општина Босилово,одржана на ден 18.02.2021 година.

Бр.09-278/1 Општина Босилово

18.02.2021 година Градоначалник,

Б о с и л о в о Зоран Зимбаков с.р.

 Врз основа на чл.36 ств 1 точка 15 од Законот за локална самоуправа (Сл.весник на РМ бр.5/02 и чл. 21 став 1 точка 43 од Статутот на Општина Босилово(Сл.гласник на Општина Босилово бр.21/14 Советот на Општина Босилово на седницата одржана на ден 18.02.2021 година донесе:

 О Д Л У К А

 За поднесување на барање за донесување на решение за вршење на дејност и отпочнување со работа на јавна општинска установа за деца – детска градинка с.Босилово Општина Босилово

 Чл.1

 Се овластува Градоначалникот на општина Босилово да поднесе барање за за донесување на решение за вршење на дејност и отпочнување со работа на јавна општинска установа за деца – детска градинка с.Босилово Општина Босилово што советот на општина Босилово на седницата одржана на ден 10.02.2021 година донесе одлука за основање на детска градинка бр.08-230/1 од 10.02.2021 година

 Чл.2

 Оваа одлука влегува во сила со денот на нејзиното донесување а ќе се објави во службен гласник на Општина Босилово

 Бр.08 -274/1 Совет на општинаБосилово

18.02.2021 година Претседател,

Б о с и л о в о Ѓорѓи Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

 Р Е Ш Е Н И Е

За прогласување на Oдлуката бр.08-275/1 за давање на користење,одржување и управување на објектот на Јавната општинска установа за деца – Детска градинка „Среќни насмевки“ во с.Босилово-општина Босилово,донесена на пеесеттата седница на Советот на општина Босилово,одржана на ден 18.02.2021 година.

Бр.09-279/1 Општина Босилово

18.02.2021 година Градоначалник,

Б о с и л о в о Зоран Зимбаков с.р.

 Врз основа на член 36 став 1 точка 4 од Законот за локална самоуправа ( Службен весник на РМ бр.5/02 год ) и член 21 став 1 точка 27 од Статутот на Општина Босилово ( Службен гласник на Општина Босилово бр.21/14) Советот на Општина Босилово на одржаната седница на ден 18.02.2021 година донесе:

**О Д Л У К А**

**За давање на користење , одржување и управување на објектот, на Јавната општинска установа за деца – детска градинка “Среќни насмевки ” с.Босилово Општина Босилово**

**Член 1**

 Со оваа одлука се уредува давањето на користење , одржување и управување на објектот на Јавната општинска установа за деца – детска градинка „Среќни насмевки “, с.Босилово Општина Босилово како и други прашања во врска со функционирањето на истиот .

**Член 2**

 Објектот е изграден со средства од Буџетот на Општина Босилово и Министерството за труд и социјална политика Скопје (Буџетот на Република Северна Македонија и буџетот на општина Босилово ), а опремата и дидактичките средства се обезбедени од (Министерството за труд и социјална политика Скопје и општина Босилово).

**Член 3**

 Објектот ќе го користи , одржува и управува Јавната општинска установа за деца – детска градинка„Среќни насмевки “, с.Босилово Општина Босилово.

 Општина Босилово е должна при користењето, одржувањето и управувањето со објектот да постапува согласно законските прописи.

**Член 4**

 Јавната општинска установа за деца – детска градинка „Среќни насмевки “, с.Босилово Општина Босилово , не може објектот да го дава под закуп и на користење на друго физичко или правно лице и да го става под хипотека.

**Член 5**

 Директорот на Јавната општинска установа за деца – детска градинка„Среќни насмевки “, во с.Босилово Општина Босилово се обврзува да ги преземе сите потребни активности согласно законските прописи со цел отпочнување со работа на објектот

**Член 6**

 Оваа одлука влегува во сила со денот на донесувањето објавувањето Службен гласник на Општина Босилово.

Бр.08- 275/1 Совет на општина Босилово 18.02.2021 година Претседател,

Б о с и ло в о Ѓорѓи Аризанов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

 Р Е Ш Е Н И Е

За прогласување на Oдлуката бр.08-276/1 за сопствено учество во реализација на проект „Изработка на техничка документација за изградба на фекална и атмосферска канализација со пречистителна станица во населеното место Босилово,донесена на пеесеттата седница на Советот на општина Босилово,одржана на ден 18.02.2021 година.

Бр.09-280/1 Општина Босилово

18.02.2021 година Градоначалник,

Б о с и л о в о Зоран Зимбаков с.р.

Врз основа на член 21 став 1 точка 43 од Статутот на општина Босилово (,,Службен гласник на општина Босилово,“бр.21/14) Советот на општина Босилово на седницата одржана на ден 18.02.2021 година донесе:

 **ОДЛУКА**

**за сопствено учество за реализација на проект**

**,, Изработка на техничка документација за изградба на фекална и атмосферска канализација со пречистителна станица во населеното место Босилово„**

Член 1

Општина Босилово ќе учествува со сопствени средства во реализација на проектот:

„**Изработка на техничка документација** (главен проект со ревизија) за изградба на фекална и атмосферска канализација со пречистителна станица во населеното место Босилово,,

Член 2

Проектот ќе се спроведува врз основа на Програмата за инвестирање во животната средина и Конкурсот за распределување на средства за финансирање и реализирање на програми, проекти и други активности од областа на животната средина за 2021 година објавен од страна на МЖСПП.

Член 3

Вкупната планирана вредност на проектот изнесува 2.500.000 денари. Сопственото учество ќе биде обезбедено со средства од Буџетот на општина Босилово во износ од 100.000 денари.

Член 4

Оваа одлука влегува во сила со денот на донесувањето, а ќе се објави во ,,Службен гласник на општина Босилово,,.

Бр.08-276/1 Совет на општина Босилово

18.02.2021 година Претседател,

Босилово Ѓорги Аризанов с.р.